Ontsnapping: Twee op vrye voet, een doodArgieffoto Brig. Leonard Hlathi, woordvoerder van die polisie, het gesê beamptes het omstreeks 18:30 inspeksie by die aanhoudingselle gedoen toe hulle deur drie verdagtes oorrompel is. Volgens Hlathi het daar ’n struweling tussen die beamptes en verdagtes ontstaan en het die verdagtes die beamptes se vuurwapens probeer afneem. Een van die verdagtes in die proses geskiet. Sy liggaam is later langs die heining om die polisiestasie aangetref. Die ander twee verdagtes, Themba Andries Nkosi (21) en Sibusiso Lusenga (25), kon daarin slaag om te ontsnap. Hulle is met een van die polisiebeamptes se amptelike vuurwapens vort. Nkosi en Lusenga was in aanhouding op aanklagte van roof, ontvoering en aanranding. Volgens Hlathi is ’n ondersoek van stapel gestuur na die omstandighede rondom die ontsnapping. Enigiemand wat weet waar Nkosi of Lusenga hulle bevind, word versoek om ao. Karel Mare te kontak by 082 798 0758 of Crime Stop by 08600 10111. Die identikits van die verdagtes is deur die polisie uitgereik: